Diari Oficial de la Generalitat Valenciana


Sumari del DOGV 4501, del 16-05-2003 (2003/5410)

Informació pública de la notificació de la resolució del director general de Urbanisme i Ordenació Territorial de 21 de gener de 2003 (V-75/2002), relativa a la sol·licitud de l'Ajuntamiento de Dénia per a la declaració de caducitat de les cèdules de urbanització dels PAI sectors M-29 i M-31, a José Bañó Mut (Promociones Dénia, SL).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5410


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació de la resolució del director general de Urbanisme i Ordenació Territorial de 21 de gener de 2003 (V-75/2002), relativa a la sol·licitud de l'Ajuntamiento de Dénia per a la declaració de caducitat de les cèdules de urbanització dels PAI sectors M-29 i M-31, a José Bañó Mut (Promociones Dénia, SL). [2003/5410]
  
Atés que no s'ha pogut realitzar la notificació al senyor José Bañó Mut (Promociones Dénia, SL), i segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la resolució adoptada pel director general d'Urbanisme i Ordenació Territorial, de 23 de gener de 2003 (V-75/2002).
  
Vist l'expedient relatiu a la sol·licitud formulada per l'Ajuntament de Dénia per a la declaració de caducitat de les cèdules d'urbanització dels PAI sectors M-29 i M-31 i de conformitat amb els següents,
  
Antecedents de fet
  
Primer
  
L'Ajuntament de Dénia, amb dates 30 de maig i 3 de juny de 2002, sol·licita a la Direcció General d'Urbanisme i Ordenació Territorial que siga declarada la caducitat de les cèdules d'urbanització concedides el 14 de gener de 2000 i 10 de març de 2000, per als sectors M-29 i M-31, del sòl urbanitzable d'esta localitat.
  
Segon
  
Les sol·licituds mencionades anteriorment es fonamenten en la circumstància que, segons el parer de la citada entitat local ha transcorregut en excés el termini de 18 mesos que tota cèdula té com a termini de vigència. Així mateix, posen de manifest que l'ordenació detallada projectada en els plans parcials de desenvolupament d'estos dos sectors, resulta ?absolutament incompatible- amb l'ordenació prevista en el document d'homologació dels sòls urbanitzables de les Marines que es tramita en l'ajuntament.
  
Tercer
  
La Comissió Informativa d'Urbanisme, en la sessió de 17 de juny de 2002, va acordar informar favorablement sobre les sol·licituds instades per l'Ajuntament de Dénia, i les va remetre al director general d'Urbanisme i Ordenació Territorial per a la seua resolució.
  
Quart
  
Amb data 21 de juny de 2002, té entrada en el Servici Territorial d'Urbanisme d'Alacant escrit d'al·legacions presentat pel senyor Carlos Merle Suay, en el qual manifesta la seua oposició a la sol·licitud de declaració de caducitat efectuada per l'Ajuntament de Dénia, en entendre que, de conformitat amb l'article 47.8 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana, s'ha produït l'aprovació del citat programa per silenci administratiu, ja que s'ha presentat una sola proposició particular, formalitzada amb totes les condicions legalment exigibles i ha transcorregut amb excés el termini previst en el citat article, sense que l'administració haja resolt la seua sol·licitud.
  
Cinqué
  
Amb data 7 de novembre de 2002, es concedix als interessats un tràmit d'audiència de 10 dies de conformitat amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Amb data 26 de juny de 2002, presenta escrit d'al·legacions el senyor Carlos Merle Suay, en el mateix sentit que l'anterior.
  
Fonaments de dret
  
Primer
  
Són d'aplicació al supòsit que ens ocupa els articles 56.1 de la Llei Reguladora de l'Activitat Urbanística (en avant LRAU) i 135.1 del Reglament de Planejament de la Comunitat Valenciana (RPCV), de conformitat amb estos la cèdula d'urbanització té una vigència de 18 mesos, transcorreguts els quals, es considera que la proposta de planejament manca de cèdula d'urbanització.
  
Segon
  
La regulació exposada ha de ser complementada amb la previsió continguda en l'article 84 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, d'acord amb el qual, en tot procediment administratiu, és preceptiu l'obertura del tràmit d'audiència als interessats; tràmit que, si bé el mencionat article 135 del RPCV només preveu en el supòsit de declaració anticipada de caducitat de la cèdula, ha de considerar-se també d'aplicació en el present cas, en virtut dels principis generals continguts en la Llei de Procediment Administratiu, per la qual cosa amb data 7 de novembre de 2002, es concedix als interessats un tràmit d'audiència de 10 dies.
  
Tercer
  
De conformitat amb els preceptes legals anteriorment citats, les cèdules d'urbanització tindran una vigència de divuit mesos, transcorregut este termini es considerarà que la proposta de planejament manca de cèdula d'urbanització. No obstant això, en qualsevol moment anterior a l'acabament de la seua vigència l'interessat pot demanar que se li expedisca un visat de pròrroga, per divuit mesos més, la qual cosa procedirà llevat que hagen variat les circumstàncies objectives que van motivar el seu atorgament.
  
En el supòsit que ens ocupa, no únicament no s'ha sol·licitat la pròrroga esmentada amb anterioritat al seu venciment, sinó que, a més, les circumstàncies que van motivar el seu atorgament han variat. Així es desprén de l'informe emés per l'Ajuntament de Dénia en el qual s'indica que l'ordenació urbanística proposada per l'homologació sectorial de les Marines, sotmesa a exposició al públic per acord del ple de l'Ajuntament de 28 de gener de 2002, és absolutament incompatible amb l'ordenació detallada proposada en el pla parcial de desenvolupament dels sectors M-29 i M-31 del Pla General de Dénia pel qual procedix declarar la caducitat de les cèdules d'urbanització atorgades amb data 14 de gener de 2000 i 10 de març de 2000, dels PAI sectors M-29 i M-31 del PGOU del municipi de Dénia, per haver esgotat la seua vigència i per la modificació de les circumstàncies urbanístiques que van motivar el seu atorgament.
  
Respecte a les al·legacions formulades a l'expedient pel senyor Carlos Merle Suay, en relació a considerar aprovat i adjudicat el PAI per silenci administratiu, i segons el que indica la persona que al·lega en el seu escrit, este aspecte ja va ser contestat per l'Ajuntament de Dénia mitjançant resolució de la regidoria de Planejament i Gestió de 17 de maig de 2002, resolució que ha sigut objecte de recurs per l'interessat. Pel que fa referència al règim jurídic de la caducitat, la persona que al·lega advertix que la caducitat ha de ser acordada en un acte exprés per l'administració previ expedient, amb totes les garanties legals, respecte d'això cal indicar que efectivament així és, motiu pel qual, l'Ajuntament de Dénia tramita el procediment per a la declaració de caducitat i sol·licita a esta Direcció General d'Urbanisme i Ordenació Territorial com a òrgan competent, la seua declaració expressa.
  
Quart
  
De conformitat amb l'article 8.c) del Decret 77/96, de 16 d'abril, del Govern Valencià pel qual s'aprova el Reglament dels Òrgans Urbanístics de la Generalitat Valenciana, competix al director general d'Urbanisme i Ordenació Territorial l'atorgament de les cèdules d'urbanització. La caducitat requerix un acte formal declaratiu emanat del propi òrgan competent per a l'aprovació.
  
Per la seua banda, d'acord amb l'article 12 del citat Reglament, és competència de la Comissió Informativa d'Urbanisme emetre informe respecte de les cèdules d'urbanització quan concórreguen en estes les circumstàncies expressades en l'article 11.c precedent.
  
Vistos els informes tècnics emesos, els preceptes citats i la resta de disposicions de general i pertinent aplicació, resolc:
  
Declarar caducades les cèdules d'urbanització atorgades al senyor Carlos Merle Suay i al senyor José Bañó Mut en representació, este últim, de la mercantil Promociones Dénia SL, amb data 14 de gener de 2000 i 10 de març de 2000, dels PAI sectors M-29 i M-31 del PGOU del municipi de Dénia.
  
Contra la present resolució, que no esgota la via administrativa, podrà interposar-se recurs d'alçada davant del conseller d'Obres Públiques, Urbanisme i Transports en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, i 14.2 del Reglament dels Òrgans Urbanístics de la Generalitat Valenciana, sense perjuí de la interposició de qualsevol altre que estime pertinent.